|  |
| --- |
| **Budapest Főváros VII. kerület Erzsébetváros Önkormányzata**  **Niedermüller Péter polgármester** |

Iktatószám:

**M Ó D O S Í T Ó I N D Í T V Á N Y**

**A Képviselő-testület** **2023. október 18-án tartandó rendes ülés**

**15. napirendi pontjához**

**Tárgy:** Javaslat az Erzsébetváros Kft. közterületi köztisztasági feladatellátási tárgyú szerződés módosítására

**Tisztelt Képviselő-testület!**

Budapest Főváros VII. kerület Erzsébetváros Önkormányzata (a továbbiakban: Önkormányzat) kizárólagos tulajdonában levő Erzsébetváros Fejlesztési és Beruházási Kft. (cégjegyzékszám: Cg.01-09-164125, székhely: 1076 Budapest, Garay utca 5. 1. em. 119., adószám: 10740398-2-42) és az EVIKINT Intézményi Műszaki Gondnoki és Településüzemeltetési Kft. (cégjegyzékszám: Cg.01-09-990216, székhely: 1077 Budapest, Wesselényi utca 69. Fsz. U-7., adószám: 24095275-2-42) ügyvezetője Galambos András 2023. október 31. hatállyal benyújtotta lemondását a gazdasági társaságok ügyvezetői megbízatásáról.

Továbbá kérte a felmentvény megadását, melyről a Polgári Törvénykönyvről szóló 2013. évi V. törvény 3:117. § (2) bekezdése alapján az ügyvezetői megbízatás megszűnését követő ülésen van lehetőség dönteni.

Galambos András a ügyvezetői megbízatását határozott idejű (2022. szeptember 1-2024. december 31.) megbízási szerződés alapján látja el.

A Polgári törvénykönyvról szóló 2013. évi V. törvény 3:25. § (1) bekezdése alapján *„megszűnik a vezető tisztségviselői megbízatás*

*a) határozott idejű megbízatás esetén a megbízás időtartamának lejártával;*

*b) megszüntető feltételhez kötött megbízatás esetén a feltétel bekövetkezésével;*

*c) visszahívással;*

*d) lemondással;*

*e) a vezető tisztségviselő halálával vagy jogutód nélküli megszűnésével;*

*f) a vezető tisztségviselő cselekvőképességének a tevékenysége ellátásához szükséges körben történő korlátozásával;*

*g) a vezető tisztségviselővel szembeni kizáró ok bekövetkeztével.*

*(2) A jogi személy tagjai, tagság nélküli jogi személy esetében a jogi személy alapítói a vezető tisztségviselőt bármikor, indokolás nélkül visszahatják.*

*(3) A vezető tisztségviselő megbízatásáról a jogi személyhez címzett, a jogi személy másik vezető tisztségviselőjéhez vagy döntéshozó szervéhez intézett nyilatkozattal bármikor lemondhat.*

*(4) Ha a jogi személy működőképessége ezt megkívánja, a lemondás az új vezető tisztségviselő kijelölésével vagy megválasztásával, ennek hiányában legkésőbb a bejelentéstől számított hatvanadik napon válik hatályossá.”*

2023. november 1. napjától javaslom 3 hónapra Nagy Zoltánt (anyja neve: Kovács Ilona, születési idő:  Budapest, 1971. 02. 17. lakcím: 1086 Budapest, Lujza utca 23. Fszt. 3/a., adóazonosító jel: 8380320115) a gazdasági társaságok ügyvezetőjének kinevezni és az Erzsébetváros Kft. esetében a díjazását havi 1.260.000,- forint megbízási díjban, az EVIKINT Kft. esetében pedig ingyenes megbízást megállapítani.

Továbbá javaslom, hogy az Erzsébetváros Kft.-nél a feladatellátási szerződés módosítása okán a saját munkavállalók létszám optimalizálásával összefüggő feladatokra, a szervezet átvilágítására, funkcionális átalakítási koncepciójának kialakítására és a szükséges átalakítás lebonyolítására, ezen belül kiemelten a takarítási feladatok hatékonyság növelése érdekében kerüljön megbízásra Dr. Bernáth Attila Ph.D, hogy megbízási jogviszony keretében támogassa az Erzsébetváros Kft. munkáját.

A Budapest Főváros VII. Kerület Erzsébetváros Önkormányzatát megillető tulajdonosi jogok gyakorlása és a tulajdonában álló vagyonnal való gazdálkodás szabályairól szóló 11/2012. (III.26.) önkormányzati rendeletének 15. § rendelkezik a 100%-ban önkormányzati tulajdonban lévő gazdasági társaságok vezetőinek kinevezéséről és felmentéséről.

„15. § *(2) A Képviselő-testület dönt*

*a) gazdasági társaság alapításáról és megszüntetéséről,*

*b) gazdasági társaságban történő tulajdonszerzésről,*

***c) a 100%-ban az Önkormányzat közvetlen tulajdonában lévő gazdasági társaság, illetve annak közvetlen 100%-os tulajdonában álló gazdasági társaság vezető tisztségviselőinek, felügyelő bizottsága tagjainak, kinevezéséről és felmentéséről, valamint díjazásuk megállapításáról,***

*d) a 100%-ban az Önkormányzat közvetlen tulajdonában lévő gazdasági társaság, könyvvizsgálójának kinevezéséről és felmentéséről, valamint díjazása megállapításáról,*

*e) a 100%-ban az Önkormányzat közvetlen tulajdonában álló gazdasági társaság egyszemélyes gazdasági társasága létrehozásának, megszüntetésének, átalakulásának előzetes jóváhagyásáról,*

*f) a gazdasági társaságok számviteli törvény szerinti éves beszámolójának jóváhagyásáról.”*

Kérem a Tisztelt Képviselő-testületet, hogy a módosító indítványt megtárgyalni és az eredetileg kipostázott határozati javaslatot az alábbi határozati javaslatokkal kiegészítve elfogadni szíveskedjenek.

**Határozati javaslatok**

**I.**

**Budapest Főváros VII. kerület Erzsébetváros Önkormányzata Képviselő-testületének …./2023. (X.18.) határozata ügyvezetői megbízás megszűnéséről**

Budapest Főváros VII. Kerület Erzsébetváros Önkormányzatának Képviselő-testülete úgy dönt, hogy

1. tudomásul veszi Galambos András lemondását az Erzsébetváros Fejlesztési és Beruházási Kft. (cégjegyzékszám: Cg.01-09-164125, székhely: 1076 Budapest, Garay utca 5. 1. em. 119., adószám: 10740398-2-42) ügyvezetői tisztségéről 2023. október 31. napjával.
2. tudomásul veszi Galambos András lemondását az EVIKINT Intézményi Műszaki Gondnoki és Településüzemeltetési Kft. (cégjegyzékszám: Cg.01-09-990216, székhely: 1077 Budapest, Wesselényi utca 69. Fsz. U-7., adószám: 24095275-2-42) ügyvezetői tisztségéről 2023. október 31. napjával.

Felelős: Niedermüller Péter polgármester

Határidő: azonnal

**II.**

**Budapest Főváros VII. kerület Erzsébetváros Önkormányzata Képviselő-testületének …./2023. (X.18.) határozata új ügyvezető megválasztásáról**

Budapest Főváros VII. Kerület Erzsébetváros Önkormányzatának Képviselő-testülete úgy dönt, hogy

1. az Erzsébetváros Fejlesztési és Beruházási Korlátolt Felelősségű Társaság (cégjegyzékszám: Cg.01-09-164125, székhely: 1076 Budapest, Garay utca 5. 1. em. 119., adószám: 10740398-2-42) új ügyvezetőjének 2023. november 1. napjától 2024. január 31. napjáig terjedő időre Nagy Zoltánt (anyja neve: Kovács Ilona, születési hely, idő:  Budapest, 1971. 02. 17., lakcím: 1086 Budapest, Lujza utca 23. Fszt. 3/a., adóazonosító jel: 8380320115) nevezi ki.

Az ügyvezető megbízatását megbízási jogviszonyban látja el, a megbízási díját havi 1.260.000,- forint összegben állapítja meg.

1. az EVIKINT Intézményi Műszaki Gondnoki és Településüzemeltetési Kft. (cégjegyzékszám: Cg.01-09-990216, székhely: 1077 Budapest, Wesselényi utca 69. Fsz. U-7., adószám: 24095275-2-42) új ügyvezetőjének 2023. november 1. napjától 2024. január 31. napjáig terjedő időre Nagy Zoltánt (anyja neve: Kovács Ilona, születési hely, idő:  Budapest, 1971. 02. 17., lakcím: 1086 Budapest, Lujza utca 23. Fszt. 3/a., adóazonosító jel: 8380320115) nevezi ki.

Az ügyvezető megbízatását ingyenes megbízási jogviszonyban látja el.

1. felhatalmazza a Polgármestert a szükséges alapítói határozatok, és a megbízási jogviszony létesítésére irányuló megbízási szerződések és egyéb dokumentumok aláírására.

Felelős: Niedermüller Péter polgármester

Határidő: 1-2. pont tekintetében: azonnal

3. pont tekintetében: 2023. november 1.

**III.**

**Budapest Főváros VII. kerület Erzsébetváros Önkormányzata Képviselő-testületének …./2023. (X.18.) határozata tanácsadói megbízásról**

Budapest Főváros VII. Kerület Erzsébetváros Önkormányzatának Képviselő-testülete úgy dönt, hogy

1. 2023. november 1. napjától határozatlan időre – visszavonásig – megbízza Dr. Bernáth Attila Ph.D-t, hogy működjön közre az Erzsébetváros Fejlesztési és Beruházási Korlátolt Felelősségű Társaság (cégjegyzékszám: Cg.01-09-164125, székhely: 1076 Budapest, Garay utca 5. 1. em. 119., adószám: 10740398-2-42) a saját munkavállalók létszám optimalizálásával összefüggő feladatokra, a szervezet átvilágítására, funkcionális átalakítási koncepciójának kialakítására és a szükséges átalakítás lebonyolítására, ezen belül kiemelten a takarítási feladatok hatékonyság növelése érdekében támogassa az Erzsébetváros Kft. munkáját.
2. felhatalmazza a polgármestert, hogy gondoskodjon a megbízási szerződés megkötéséről bruttó 750.000 forint/hó megbízási díj összegben és a szükséges fedezet biztosításáról.

Felelős: Niedermüller Péter polgármester

Határidő: 2023. november 1.

Budapest, 2023. október 16.

**Niedermüller Péter**

**polgármester**